b"\n_START_ARTICLE_\nStanislav Txertx\xc3\xa9ssov\n_START_SECTION_\nCarrera internacional\n_START_PARAGRAPH_\nTxertx\xc3\xa9ssov va jugar per R\xc3\xbassia a la Copa del M\xc3\xb3n de Futbol de 1994 i al Campionat d'Europa de futbol 1996. Va jugar 39 partits per la selecci\xc3\xb3 nacional. Txertx\xc3\xa9ssov tamb\xc3\xa9 va jugar un partit per l'equip de la FIFA en un amist\xc3\xb3s solidari contra Am\xc3\xa8rica el 1995, i en un Europa-\xc3\x80frica el 1997.\n_START_SECTION_\nCarrera com a entrenador\n_START_PARAGRAPH_\nTxertx\xc3\xa9ssov va ser entrenador del FC Kufstein des del gener fins al novembre de 2004 i entrenador del FC Wacker Tirol des del novembre de 2004 fins al maig de 2006. Del juny de 2006 al juny de 2007 va ser director esportiu del FC Spartak Moscow. Des del 19 de juny de 2007 i fins al 14 d'agost de 2008 va ser l'entrenador del FC Spartak Moscow. Va ser entrenador del Amkar Perm des del juny de 2013 fins a l'abril de 2014._NEWLINE_El 8 d'abril de 2014, Txertx\xc3\xa9ssov va deixar l'Amkar Perm._NEWLINE_El 9 d'abril de 2014, Txertx\xc3\xa9ssov va ser nomenat entrenador del FC Dynamo Moscow en substituci\xc3\xb3 de Dan Petrescu. Va deixar el Dynamo per consens mutu el 13 de juliol de 2015._NEWLINE_El 6 d'octubre de 2015, va esdevenir entrenador del Legia Warsaw polon\xc3\xa8s._NEWLINE_L'agost de 2016, Txertx\xc3\xa9ssov va ser nomenat nou seleccionador de R\xc3\xbassia amb un contracte de dos anys per la Copa del M\xc3\xb3n de Futbol de 2018. Sota la seva direcci\xc3\xb3, R\xc3\xbassia guanyaria l'Ar\xc3\xa0bia Saudita 5-0 i Egipte 3-1, qualificant-se, per primer cop des de 1986, i tamb\xc3\xa9 des de la caiguda de la Uni\xc3\xb3 Sovi\xc3\xa8tica, per la fase eliminat\xc3\xb2ria.\n_START_SECTION_\nVida personal\n_START_PARAGRAPH_\nTxertx\xc3\xa9ssov est\xc3\xa0 casat i t\xc3\xa9 dos fills. El seu fill, Stanislav, tamb\xc3\xa9 \xc3\xa9s porter."